Title: Da Kurt Cobain stjal musikken
Description: Romanen utspiller seg i årene da Kurt Cobain forviste hårete åttitallsrockere ut av stjernehimmelen.
I Norge nærmer det seg EF-avstemning. På TV er ingenting mer populært enn X-files. Knut og kameratene samles i kjellerstuen for å se Mulder og Scully.

Bygda ligger inneklemt mellom to småbyer på Sør-Vestlandet. Her har folk delt seg i tre grupper. Kirken, Salemkirken og Ungdomsklubben. I spennet mellom disse må Knut og kameratene finne sine veier gjennom bygda og ungdomstiden. Det er ikke lett når djevelen spiller trommer og guttene elsker hardrock.

I romanen møter vi Nina. For Knut er hun verdens kuleste menneske. Han elsker å være sammen med henne, men frykter at sex vil ødelegge vennskapet. Når folk spør, svarer han at de «er bare gode venner».

«Romanen er troverdig, fortalt rett fram på en direkte måte. Boken er også veldig troverdig med hensyn til bygdekonflikter. Jeg synes forfatteren skriver lett og ledig og direkte, nesten litt muntlig. Alt bare fløt fint av gårde.»
Ingvar Hovland (tekstforfatter)